Od 1.6.2021 Slovenská sporiteľňa mení poplatkyAutor: redakcia
14.05.2021 (09:00)
Po roku prichádza Slovenská sporiteľňa s novým cenníkom. Klienti si priplatia viac za operácie na pobočkách, hotovostné transakcie, zvyšujú sa aj poplatky spojené s platobnými kartami. Taktiež sa mení aj spôsob výpočtu poplatku za poskytnutie úveru na bývanie. Pripravili sme pre vás prehľad najdôležitejších zmien. Pozrite si, či sa vyššie poplatky dotknú aj vás.
Bežné účtySporiteľňa už nebude poskytovať bezplatné SMS služby. Bezplatne môžu klienti využívať Push notifikácie a e-mailové správy. Za poplatok (2 eur) si môžu klienti objednať SMS služby Extra.
Ak ste majiteľom osobného účtu Exclusive, bezplatne máte k dispozícii služby k platobným kartám cez Klientské centrum resp. cez elektronické kanály. Doteraz klienti tieto služby mali bezplatné aj na pobočkách.
Majitelia účtu SPOROžíro senior môžu ponovom využiť bezplatnú službu Vlastná karta (karta s vlastným obrázkom).
Bezhotovostné operácieZa jednorázový príkaz na úhradu zadaný na pobočke zaplatí klient poplatok 6 eur. (predtým 5 eur)
Za urgentnú platbu zadanú elektronicky banka účtuje poplatok 15 eur, ak ju zadáte na pobočke, poplatok je 30 eur. (predtým bol poplatok 10 eur resp. 20 eur)
Za zmenu a zrušenie trvalého príkazu / inkasa v pobočke zaplatíte poplatok 6 eur ( predtým 5 eur). Ak príkaz zmeníte/zrušíte elektronicky, banka vám nebude účtovať žiaden poplatok. (predtým bol poplatok 50 centov)
Hotovostné operácieKlienti zaplatia viac za spracovanie triedených i netriedených mincí, poplatok závisí od počtu kusov je od 7-60 eur (predtým 5-50 eur). Poplatok za zamieňanie bankoviek a mincí na iné nominálne hodnoty je 6 eur. (predtým 3 eur)
Platobné karty (debetné)Sporiteľňa už nebude vydávať Bratislavskú mestskú kartu, karty Maestro a MarsterCard. V novej ponuke sú karty VISA Junior, VISA elektronická, VISA Standard a VISA Platinum.
Expresné vydanie platobnej karty stojí 50 eur. (predtým 40 eur)
Poplatok za službu Vlastná karta (vlastný obrázok na karte) je 5 eur.
Opätovné vytlačenie PIN kódu 5 eur. (predtým 3,5 eur)
Výber z bankomatu inej banky v SR a v zahraničí v mene EUR je za poplatok 3 eur. (predtým 2,5 eur)
Zmena PIN kódu cez bankomat je ponovom bezplatná. (predtým 2,0 eur)
Výber hotovosti kartou cez POS terminál u obchodníka alebo v banke je za poplatok 9 eur. (predtým 2,0 eur)
Platby za hazardné hry a stávkovanie sú za poplatok 5 eur. (predtým 3,0 eur)
Kreditné kartyMesačný poplatok za VISA Gold je 8 eur. (predtým 7,5 eur)
Mesačný výpis poštou pri všetkých kreditkách stojí 2 eur. (predtým 1 eur)
Výber z bankomatu inej banky v SR a v zahraničí je za poplatok 8 eur. Platí pre kreditky Štedrá karta a VISA Classic. Pre karty VISA Gold je výber bezplatný.
Platby za hazardné hry a stávkovanie sú za poplatok 5 eur. (predtým 3,0 eur)
HypotékyPoplatok za poskytnutie úveru na bývanie ponovom bude 0,7% z výšky úveru, min. 300 eur, max. 1000 eur. Predtým poplatok závisel od výšky úveru a bol vo výške 199-999 eur.
O pár desatín percenta stúpol aj poplatok za poistenie k úveru.
Tweet